CELEX: 32020D0796
Language: bg
Date: 2020-06-16 00:00:00
Title: Решение (ОВППС)2020/796. на Съвета от 16 юни 2020 година за изменение на Решение (ОВППС) 2017/1252 в подкрепа на укрепването на химичната безопасност и сигурност в Украйна с оглед изпълнението на Резолюция 1540 (2004) на Съвета за сигурност на ООН относно неразпространението на оръжия за масово унищожение и средствата за доставянето им

17.6.2020   
               
               
                  BG
               
               
                  Официален вестник на Европейския съюз
               
               
                  L 193/15
               
            
         РЕШЕНИЕ (ОВППС)2020/796. НА СЪВЕТА
         от 16 юни 2020 година
         за изменение на Решение (ОВППС) 2017/1252 в подкрепа на укрепването на химичната безопасност и сигурност в Украйна с оглед изпълнението на Резолюция 1540 (2004) на Съвета за сигурност на ООН относно неразпространението на оръжия за масово унищожение и средствата за доставянето им
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 11 юли 2017 г. Съветът прие Решение (ОВППС) 2017/1252 (1).
                  
               
                     (2)
                  
                  
                     Член 5, параграф 2 от Решение (ОВППС) 2017/1252 предвижда 36-месечен срок за изпълнение от датата на сключване на споразумението за финансиране, посочено в член 3, параграф 3 от посоченото решение, по отношение на дейностите, посочени в член 1 от него.
                  
               
                     (3)
                  
                  
                     Споразумението за финансиране с Организацията за сигурност и сътрудничество в Европа (ОССЕ) беше сключено на 30 август 2017 г. и следователно срокът на действието му изтича на 30 август 2020 г.
                  
               
                     (4)
                  
                  
                     На 23 април 2020 г. ОССЕ поиска шестмесечно удължаване на срока за изпълнение на Решение (ОВППС) 2017/1252 поради временното преустановяване на редица дейности в подкрепа на укрепването на химическата безопасност и сигурност в Украйна поради пандемията от COVID-19.
                  
               
                     (5)
                  
                  
                     Продължаването на дейностите, посочени в член 1 от Решение (ОВППС) 2017/1252, няма последици от гледна точка на финансовите ресурси до 28 февруари 2021 г.
                  
               
                     (6)
                  
                  
                     Решение (ОВППС) 2017/1252 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 5, параграф 2 от Решение (ОВППС) 2017/1252 се заменя със следното:
            
               
                  „2.   Срокът на действие на настоящото решение изтича на 28 февруари 2021 г.“
               
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 16 юни 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  Решение (ОВППС) 2017/1252 на Съвета от 11 юли 2017 г. в подкрепа на укрепването на химичната безопасност и сигурност в Украйна с оглед изпълнението на Резолюция 1540 (2004) на Съвета за сигурност на ООН относно неразпространението на оръжия за масово унищожение и средствата за доставянето им (ОВ L 179, 12.7.2017 г., стр. 8).